16 dekabrda O‘zbekiston tashqi iqtisodiy aloqalar, investitsiyalar va savdo vazirligida Belarusning "Kommunarka" qandolatchilik fabrikasi bosh direktori Ivan Danchenko bilan muzokaralar bo‘lib o‘tdi. Uchrashuv davomida tomonlar O‘zbekistonda qandolatchilik mahsulotlari ishlab chiqaruvchi qo‘shma korxona ochish masalalarini muhokama qilishdi. "Kommunarka" fabrikasi Belarusda qandolatchilik mahsulotlari ishlab chiqaruchi eng yirik korxonalardan biri hisoblanadi va u Belarus oziq-ovqat sanoati davlat konserni "Belgospisheprom" tarkibiga kiradi. Korxonada har yili 200 dan ortiq nomdagi konfet, shokolad, karamel va drajye mahsulotlaridan 25 tonna ishlab chiqariladi.